Vejvoda: Datum do kraja godine
Potpredsednik Nemačkog maršalovog fonda SAD Ivan Vejvoda za Glas Amerike komentariše odluku EU da dodeli Srbiji status kandidata.
"Ovo je neosporno jedan značajan trenutak, veoma važan za Srbiju, region pa i za EU, zato što se pokazuje da se u ovim teškim vremenima krize EU i krize evra proces proširenja nastavlja na područje kojem mi pripadamo - zapadnog Balkana, i to znači da ono što je u osnovi Evropske unije - taj mirovni projekat koji je trebalo da spreči rat posle Drugog svetskog rata i dalje u toku, i to je razuverilo one koji smatraju da je EU izgubila svoju "mekanu moć", kako se ona naziva, ona još deluje na našem području - ulazak Hrvatske sledeće godine, kandidatura, početak pregovora u Crnoj Gori, sve to nagoveštava da su ipak većine javnog mnjenja, uprkos svim ekonomskim teškoćama još uvek za ulazak". : "Evropska unija sa svojih pola milijarde stanovnika i veoma jakom privredom i dalje predstavlja stožer u svetu u ekonomskoj proizvodnji, kad se pogledaju statistike uvoza, izvoza, itd. Kriza zaista pogadja ceo svet, pa dakle i EU i naš region, velika je nezaposlenost, pad standarda, ljudi teško žive, i nije čudo što se pitaju gde je ta sutrašnjica i hoće li biti zaposlenja. Medjutim, vezivanje za EU, ovaj status kandidata, daje izvesnost za investitore. Ne treba da pominjemo, na primer, da je ulaganje Fijata 2008. zapravo nagoveštaj, pa i nagoveštaj početka proizvodnje modela koji će se prodavati ovde u SAD, očekuje se to zeleno svetlo sa berzanskih tržišta kada će krenuti, sve to govori o tome da treba da se steknu sve okolnosti koje omogućavaju investicije. Status kandidata jeste jak signal onima koji imaju mogućnosti za investiranje, a ima ih na svetu, koji pokazuje da Srbija može biti to odredište koje predstavlja sigurno utočište za moguće investicije". : "To je zaista ključno pitanje u ovom trenutku. Kandidatura je taj veoma važan simbolički trenutak, zastava EU koja sad i formalno može da se vijori nad institucijama u Srbiji, jeste ono što otvara sledeći korak a to je datum početka pregovora. Videli smo iz svih izveštaja, posebno komesara Filea, koji je sasvim odredjeno i jasno rekao da u dijalogu Beograda i Prištine očekuje se napredak i nalaženje komrpomisa na pitanjima telekomunikacija i energetike. To je već bilo rečeno u decembru, znalo se koje su teme na dnevnom redu dijaloga, meni se čini da je to sasvim ostvarivo, to su neka praktična pitanja, naravno ima tu detalja koji nisu jednostavni, ali mislim da je sasvim realno očekivati da taj dijalog, odnosno pregovori o ulasku u EU mogu da počnu do kraja godine".